DW28 เผย ซื้อสุทธิ Call DW บนหุ้น CPALL กว่า 24.0 ล้านหน่วย
DW28 เผยว่า การซื้อขาย DW ในวันพฤหัสบดี นักลงทุนให้ความสนใจ DW บนหุ้นรายตัวบางรุ่น
4 ธ.ค. 2558

แมคควอรี DW28 เผยว่า การซื้อขาย DW ในวันพฤหัสบดี นักลงทุนให้ความสนใจ DW บนหุ้นรายตัวบางรุ่น นำโดย DW บนหุ้น TPIPL และ CPALL จากการที่ราคาหุ้นอ้างอิงเคลื่อนไหวผันผวน ตัวอย่าง DW28 ที่มีวอลุ่มหนาแน่น ได้แก่ TPIP28C1603A และ CPAL28C1604A ทั้งนี้ การปรับตัวลงแรงของหุ้นอ้างอิงส่งผลให้นักลงทุนซื้อสุทธิใน Call DW เป็นจำนวนมาก
โดยวานนี้มีแรงซื้อสุทธิใน CPAL28C1604A กว่า 24.0 ล้านหน่วย ในส่วนของ SET50 DW ก็มีแรงซื้อขายสลับทั้ง Call และ Put เช่นกัน โดย SET50 Put มีวอลุ่มหนาแน่นกว่า SET50 Call  ตามภาวะที่ดัชนีหลักทรัพย์อ้างอิงมีการปรับตัวในแดนลบในระหว่างวัน ก่อนจะมีแรงซื้อหนุนให้ SET50 Index และสัญญาซื้อขายล่วงหน้า S50Z15 กลับมาปิดบวกได้ในช่วงท้ายตลาด
สำหรับกลุ่มที่ปรับตัวขึ้น ได้แก่ Call DW บนหุ้นไอซีที ตามการปรับตัวขึ้นของหุ้นอ้างอิง ตัวอย่างเช่น DTAC28C1604A +25.0% เทียบกับหุ้นอ้างอิงที่ปรับตัวขึ้น +6.2%  ADVA28C1603A +16.7% เทียบกับหุ้นอ้างอิงที่ปรับตัวขึ้น +2.0% รวมทั้ง Call DW บนหุ้นพลังงานที่ปรับตัวขึ้นตามการฟื้นตัวของราคาหุ้นอ้างอิง เช่นกัน เช่น PTT28P1602A +15.4% เทียบกับหุ้นอ้างอิงที่ปรับตัวขึ้น +2.8% เป็นต้น ขณะที่กลุ่มธนาคารยังปรับตัวลงต่อเนื่อง ส่งผลให้ Call DW หุ้นธนาคารปรับตัวลงด้วย เช่น BBL28C1602A -6.7% เทียบกับหุ้นอ้างอิง -0.3% เป็นต้น
ทั้งนี้ สำหรับการซื้อขาย DW28 นักลงทุนซื้อสุทธิ CPAL28C1604A 24.0 ล้านหน่วย WHA28C1602A 5.5 ล้านหน่วย และ S5028P1601B 1.4 ล้านหน่วย ขณะที่นักลงทุนขายสุทธิ PS28C1603A 34.7 ล้านหน่วย PTT28C1607A 18.4 ล้านหน่วย TPIP28C1603A 10.0 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 43,255.57 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,430.42 ล้านบาท
คิดเป็น 5.6%